Brzi gospodarski oporavak SAD-a nije izvjestan
Novi ekonomski pokazatelji ukazuju na da je rast američke ekonomije sporiji nego što se mislio
Ministarstvo trgovine je izvijestilo da je treći kvartal bio nešto slabiji zbog slabijih rezultata u maloprodaji te razmjernoj neaktivnosti građevinarstva. Uz to, američke su se tvrtke ubrzano nastojale riješiti inventara u svojim skladištima. Unatoč toga, rezultati ukazuju na izvjestan gospodarski rast, po prvi put nakon četiri poslovna kvartala stagnacije. Burze dionica su na ovu vijest reagirale pozitivno, djelomično ohrabrene i skokom u prodaji kuća i stanova, od 7 i pol posto. Ekonomist Martin Neil Baily iz Instituta Brookings tvrdi da najnoviji pokazatelji navjescuju da ce posljednje poslovno tromjesečje 2009-te biti još bolje nego treće. Loša strana zabilježenog rasta je to sto ga je uglavnom potaknula državna potrošnja - mjerama kao što su subvencioniranje zamjene starih automobila koji mnogo troše te poreznom olakšicom od 8 tisuća dolara za one koji kupuju stan ili kuću prvi put. Kad ti programi presahnu, s njima bi mogao presahnuti i ekonomski oporavak – strahuju mnogi gospodarski stručnjaci. Martin Neil Baily priznaje da projekcije ekonomskog rasta nisu u potpunosti znanstvene. On smatra da će, u najgorem slučaju, sadašnji privremeni rast zamijeniti razdoblje stagnacije, te još jedna recesija. Unatoč upozorenjima, analitičari tvrde da se – u odnosu na kraj prošle godine - američka ekonomija oporavila brže od očekivanja. Vodeći ekonomisti očekuju ekonomski rast od 4 posto u četvrtom kvartalu. Vlada ce objaviti prve procjene razdoblja listopad-prosinac u siječnju.